Status (ius Romanum)
Status in iure Romano erat condicio hominis quod ad iura publica attinebat, quorum iactura capitis deminutio (deinde etiam capitis minutio) appellabatur. Gaius iuris consultus haec de statu et capitis deminutione scripsit: Minima est capitis diminutio, cum et civitas et libertas retinetur, sed status hominis conmutatur; quod accidit in his, qui adoptantur, item in his, quae coemptionem faciunt, et in his, qui mancipio dantur quique ex mancipatione manumittuntur; adeo quidem, ut quotiens quisque mancipetur aut manumittatur, totiens capite diminuatur.